MNB azonosító: **R25**

**MÓDSZERTANI SEGÉDLET**

**Állam által vállalt kezességek**

# I. Általános tudnivalók

Az állam által nem rezidens hitelezővel szemben vállalt kezességről akkor kell jelenteni, ha egy rezidens gazdasági szereplő nem rezidenssel szemben fennálló tartozásának tőketörlesztésére, kamatfizetésére az állami szektor garanciát vállal.

Az adatszolgáltatást a nem rezidensekkel szemben újonnan keletkezett és fennálló, államilag garantált hitelekről kell elkészíteni hitelenkénti bontásban. A tárgyidőszak a naptári negyedév.

# II. A tábla kitöltésével kapcsolatos részletes tudnivalók, az adatok összeállításának módja

A HIT tábla egyes oszlopainak tartalma:

„b” oszlop: Nem rezidens hitelnyújtó neve: a szerződésben szereplő nem rezidens hitelnyújtó neve.

„b” oszlop: Nem rezidens hitelnyújtó ISO országkódja: a nem rezidens hitelnyújtó országának vagy nemzetközi szervezetnek az ISO kódja.

„c” oszlop: Rezidens hitelfelvevő neve: a rezidens hitelfelvevő neve, akinek az adósságára az állam kezességet vállalt.

„d” oszlop: Rezidens hitelfelvevő törzsszáma: a rezidens hitelfelvevő törzsszáma (egységes statisztikai számjelének első 8 jegye).

„e” oszlop: Szerződés szerinti devizanem ISO kódja: a hitel szerződés szerinti devizanemének háromjegyű ISO kódja.

„f” oszlop: Szerződés szerinti összeg: a nem rezidenstől felvett hitel szerződésben rögzített teljes összege.

„g” oszlop: Állam (kezes) által történt tényleges kifizetés összege: a tárgyidőszakban az állam, mint kezes által történt kifizetés összegét kell megadni.

„h” oszlop: Tárgynegyedév végén fennálló állomány: a tárgynegyedév végén fennálló hitelállomány, amelyre a kezességvállalás vonatkozik.

„i” oszlop: Kezességvállalás kezdő időpontja: a kezességvállalás – kezesi szerződés megkötésének - kezdeti időpontja (ÉÉÉÉHHNN) formátumban.

„j” oszlop: Hitel végső lejáratának időpontja: az állam által vállalt kezességgel felvett hitel szerződés szerinti végső lejárata (ÉÉÉÉHHNN) formátumban.